- Ինձ թվում է, որ այս ընտրությունները ոչնչով չեն տարբերվելու նախորդից: Ինչ-որ առանձնահատուկ տարբերություններ չեն լինելու: Նույն սցենարով են ընթանալու: Ճիշտն ասած` ես մտածում էի« որ ձայնս կտամ «Ժառանգություն» կուսակցությանը, որովհետև սոցիալական խնդիրների լուծմանն ուղղված քայլեր ու մարդկանց հետ անմիջական շփումներ կարծես թե ավելի շատ այս կուսակցությունն էր նախատեսում: Շատ ակտիվ էին ու միշտ մարդկանց կողքին էին, բայց «Ազատ դեմոկրատների» հետ համագործակցությունից հետո մի տեսակ հիասթափություն ապրեցի: Իհարկե, կան անհատներ, որոնց համակրում եմ, բայց ընդհանուր առմամբ հիասթափված եմ: Դեռ չեմ տեսնում որևէ քաղաքական ուժ, որին կցանկանայի իմ ձայնը տալ: Ընտրություններին կմասնակցեմ, քանի որ դա իմ քաղաքացիական պարտքն է: